 ЦРНА ГОРА

 СКУПШТИНА ОПШТИНЕ НИКШИЋ

 Број:01-030-254/1

 Никшић, 7.8.2023. године

З А П И С Н И К

 Са петнаесте сједнице Скупштине општине Никшић, одржане 5. 8. 2023. године.

 Сједница је одржана у сали 1 Скупштине општине Никшић и почела је са радом у 10.30 часова.

 Сједницу је отворио предсједник Скупштине општине Никшић, Немања Вуковић.

 На основу евиденционе листе, предсједник Скупштине је констатовао да, на почетку сједнице, присуствује 38 одборника од укупно 41 одборника и да постоји кворум за рад и пуноважно одлучивање.

 Сједници су присуствовали одборници: Рајко Албијанић, мр Марко Бурић, Немања Вуковић, Зоран Вукићевић, Аница Ђуровић, Иван Зечевић, Алекса Канкараш, Милутин Јовановић, мр Момо Копривица, Јадранка Копривица, Стеван Килибарда, Миливоје Зарубица, др Нада Кривокапић, Арсеније Лалатовић, Драгољуб Илић, Јелена Марковић, Момчило Манојловић, Момчило Мићуновић, Соња Милатовић, Ксенија Миловић, Анђела Мијановић, Весна Миљанић, мр Борис Муратовић, др Александар Мрвошевић, доц. др Јасмина Никчевић, Миодраг Драган Николић, мр Анђела Пековић, Рајко Перовић, др Дејан Перовић, Слободанка Рогановић, Тамара Ћаласан, др Мирко Варајић, Никола Вукотић, мр Александра Вујовић, Никола Зиројевић, Светлана Томић, Никола Горановић и Кристина Шћепановић.

 Сједници нијесу присуствовали одборници: Татјана Кнежевић Перишић, Миодраг Давидовић и Никола Безмаревић.

 Поред одборника, сједници Скупштине присуствовали су: предсједник Општине Марко Ковачевић, потпредсједник Општине Зоран Томић, директор ДОО „ Комунално“ Никшић Милета Милатовић, старјешине органа локалне управе и представници медија.

 По позиву, учешће на сједници Скупштине, путем института „слободна столица“ поводом тачке дневног реда-Предлог одлуке о давању сагласности на Одлуку о цијенама услуга Друштва са ограниченом одговорношћу „Комунално“ Никшић, пријавила је Невладина организација „Удружење комуналних предузећа Црне Горе“.

Сагласно члану 68 Пословника о раду Скупштине општине Никшић, предсједник Скупштине дао је на изјашњење Записник са четрнаесте сједнице Скупштине општине Никшић, одржане 30. 6. 2023. године.

 Скупштина је са 38 гласова "за", без гласова "против" и без "уздржаних" гласова, усвојила

Записник

са четрнаесте сједнице Скупштине општине Никшић, одржане 30. 6. 2023. године,

без примједби

 Предсједник Скупштине је дао потребна објашњења о предложеном дневном реду сједнице Скупштине и појаснио да је сједницу Скупштине сазвао у складу са чланом 58 Пословника о раду Скупштине, на захтјев 17 одборника Коалиције Европски тим за Никшић и независне одборнице Татјане Кнежевић Перишић, који су уз захтјев за сазивање сједнице доставили и Предлог за разрјешење Марка Ковачевића, предсједника Општине Никшић. Предмет разматрања Скупштине су и Извјештај о извршењу буџета општине Никшић за период јануар-јун 2023. године и давање сагласности на цијене услуга ДОО „Комунално“ Никшић.

 Подсјетио је да је у припреми сједнице одржао сједницу Колегијума на којој је договорен датум одржавања и дневни ред сједнице Скупштине.

 Прешло се на утврђивање дневног реда сједнице Скупштине.

 Предлоге за измјену и допуну дневног реда, на самој сједници, дали су одборник Иван Зечевић и у име предсједника Општине Марко Перућица, руководилац Службе за сарадњу, послове предсједника и информисање.

Одборник Иван Зечевић је предложио да се из дневногреда сједнице Скупштине изостави тачка 1-Предлог за разрјешење Марка Ковачевића, предсједника Општине Никшић, образложивши разлоге за такав предлог. Oдборник је истакао да разлога за измјену има више. Сматра да је иницијатива за разрјешење наставак политичке хајке против предсједника Општине, Коалиције „За будућност Никшића“ и српског народа у нашем граду, да нема правно утемељење и скретање је пажње са много значајнијих дешавања у Црној Гори. Мишљења је да овако бесмислене оптужбе, које је изнио предлагач у свом предлогу, не приличе демократској држави, која тежи уласку у ЕУ и да се треба фокусирати на побољшање живота грађана Никшића. Нагласио је да је иницијатива имала још један циљ-стварање политичке нестабилности у Никшићу, подизање тензија међу грађанима и продубљивање разлика по вјерској и националној основи.

Предсједник Скупштине је подсјетио да, сагласно Пословнику о раду Скупштине, Скупштина посебно одлучује о сваком предлогу за измјену и допуну дневног реда и то прво о предлозима да се поједина тачка изостави из дневног реда, а затим о предлозима за допуну дневног реда.

Скупштина је са 21 гласом „за“, 16 гласова „против“ и једним „уздржаним“ гласом, усвојила предлог одборника Ивана Зечевића да се из дневног реда сједнице Скупштине изостави тачка 1-Предлог за разрјешење Марка Ковачевића, предсједника Општине Никшић**.**

 Ријеч је, као представник предлагача, затражио и добио одборник Зоран Вукићевић. Увјерен је да је иницијатива основана и подсјетио да је повод за њено подношење био непримјерен гест предсједника Општине средњим прстом руке, приликом интонирања химне. Сматра да, у прилог томе да је иницијатива основана, говори и хитна реакција Тужилаштва, а и сам предсједник Општине, схвативши бесмисленост објашњења, тражио је одлагање рочишта, ради ангажовања адвоката, уз ново објашњење, да не жели да струци ускрати присуство. Oдборник је мишљења да међу конституентима власти у Никшићу влада опште неповјерење и да данас неће имати прилика да укрсте аргументе, јер Демократе и УРА неће ни данас гласати за смјену негатора црногорске државе, њених симбола и наше славне историје. По њему, јасан је покушај бацања прашине у очи грађанкама и грађанима Никшића да се у дневни ред, поред иницијативе, уврсте још двије тачке дневног реда - Извјештај о извршењу Буџета, који ће свједочити предимензионирању учинака ове локалне управе о којима је све рекла Државна ревизорска институција и Одлукe о повећању цијена услуга ДОО „Комунално“ Никшић, у смећем окованом граду. Истакао је да је то још један неуспио покушај да се „испод радара“ провуче и ова одлука, као што је прошло задуживање грађана у износу од 9 милиона за расвјету, без сагласности Скупштине, гдје је једна сијалица коштала 800 e.

Због свега наведеног, не желећи да буду дио бруталног исказивања недемократских капацитета, урушавања угледа Скупштине и непоштовања грађана и грађанки, одборници ДПС-а су напустили ово засиједање, уз напомену да ове теме неће бити затворене.

Право на изјашњење, поводом оптужби на његов рачун, користио је Марко Ковачевић. Предсједник Општине је нагласио, да му је Зоран Вукићевић, кроз дискусију, препоручио да „завуче руке у џепове“ и да он други савјет од ДПС-а није очекивао, јер су они руке добро завлачили у џепове наших грађана. И онда је логично да таква једна структура даје управо овакве савјете.

Истакао је да се видјело шта су њихове теме и њихови циљеви. Они скрећу тему са нашег града, са добрих ствари које смо урадили за овај град и не заслужују да буду у Скупштини, ни формално нити на било који други начин. Осјетио је потребу да каже још једну ствар, о својим колегама и својим коалиционим партнерима који су коректни, поштени и часни људи, а које су данас овдје покушали да увриједе, зато што се заједно трудимо да побољшамо живот у нашем граду, на равноправним основама. Сматра да давати саопштења како је Марко Ковачевић господар неким људима није нимало укусно, јер се зна како власт у Никшићу функционише и сви знају да он на такав начин не функционише. Они су ти који причају и онда имају образа да дођу овдје и да за то оптуже његове колеге. Заиста, мислио је, да у њима постоји макар нека основа људскости.

 Право на реплику, у име Клуба одборника Демократе-Не дамо Никшић-Демос, користио је Немања Вуковић. Истакао је да колеге које су напустиле сједницу не поштују уставну претпоставку невиности, већ овдје пресуђују, док се води поступак. Нагласио је да је дуг пут до тога да један политички субјект буде класично политичко средство у рукама мафије и да људи дозволе да се на овакав начин понашају, да овакве конструкције покушавају износити, овдје, само како би се њихов пад, који је евидентан и учинци локалне управе који се постижу, покушали девалвирати и умањити. Нажалост, то им није пошло за руком. Изразио је жаљење што нијесу остали, да се размијене аргументи и о осталим тачкама дневног реда.

Марко Перућица је упознао Скупштину да је предсједник Општине поднио предлог за допуну дневног реда сједнице са предлозима аката, да се, због хитности, у дневни ред сједнице Скупштине уврсте:

 Предлог одлуке о подизању спомен-обиљежја изградњом споменика у знак сјећања на операцију „Велвета“;

 Предлог одлуке о подизању спомен-обиљежја давањем назива јавном објекту-улици именом Мехмеда Меше Селимовића;

 Предлог одлуке о подизању спомен-обиљежја давањем назива јавном објекту-улици именом Милоша Црњанског;

 Предлог одлуке о подизању спомен-обиљежја давањем назива јавном објекту-улици именом Јасеновачких жртава;

 Предлог одлуке о измјена и допунама Програма привремених објеката на територији општине Никшић и

 Предлог одлуке о измјени и допуни Одлуке о зарадама и другим примањима општинских службеника и намјештеника у Општини Никшић.

 Скупштина се појединачно изјаснила о сваком предлогу за допуну дневног реда.

Скупштина је са 22 гласа „за“, без гласова „против“ и без „уздржаних“ гласова, усвојила предлог предсједника Општине да се у дневни ред сједнице Скупштине, као тачка дневног реда уврсти**-** Предлог одлуке о подизању спомен-обиљежја изградњом споменика у знак сјећања на операцију „Велвета“.

Скупштина је са 22 гласа „за“, без гласова „против“ и без „уздржаних“ гласова, усвојила предлог предсједника Општине да се у дневни ред сједнице Скупштине, као тачка дневног реда уврсти **-**Предлог одлуке о подизању спомен-обиљежја давањем назива јавном објекту-улици именом Мехмеда Меше Селимовића.

Скупштина је са 22 гласа „за“, без гласова „против“ и без „уздржаних“ гласова, усвојила предлог предсједника Општине да се у дневни ред сједнице Скупштине, као тачка дневног реда уврсти - Предлог одлуке о подизању спомен-обиљежја давањем назива јавном објекту-улици именом Милоша Црњанског

 Скупштина је са 22 гласа „за“, без гласова „против“ и без „уздржаних“ гласова, усвојила предлог предсједника Општине да се у дневни ред сједнице Скупштине, као тачка дневног реда уврсти -Предлог одлуке о подизању спомен-обиљежја давањем назива јавном објекту - улици именом Јасеновачких жртава

 Скупштина је са 22 гласа „за“, без гласова „против“ и без „уздржаних“ гласова, усвојила предлог предсједника Општине да се у дневни ред сједнице Скупштине, као тачка дневног реда уврсти **-** Предлог одлуке о измјенама и допунама Програма привремених објеката на територији општине Никшић.

Скупштина је са 22 гласа „за“, без гласова „против“ и без „уздржаних“ гласова, усвојила предлог предсједника Општине да се у дневни ред сједнице Скупштине, као тачка дневног реда уврсти -Предлог одлуке о измјени и допуни Одлуке о зарадама и другим примањима општинских службеника и намјештеника у Општини Никшић.

 Предсједник Скупштине предложио је да се ове тачке разматрају као трећа, четврта, пета, шеста, седма и осма тачка дневног реда сједнице Скупштине.

 Скупштина је са 22 гласа „за“, без гласова „против“ и без „уздржаних“ гласова, утврдила сљедећи

Д н е в н и р е д

1. Извјештај о извршењу буџета општине Никшић за период јануар-јун 2023.године;
2. Предлог одлуке о давању сагласности на Одлуку о цијенама услуга Друштва са ограниченом одговорношћу „Комунално“ Никшић;
3. Предлог одлуке о подизању спомен-обиљежја изградњом споменика у знак сјећања на операцију „Велвета“;
4. Предлог одлуке о подизању спомен-обиљежја давањем назива јавном објекту-улици именом Мехмеда Меше Селимовића;
5. Предлог одлуке о подизању спомен-обиљежја давањем назива јавном објекту-улици именом Милоша Црњанског;
6. Предлог одлуке о подизању спомен-обиљежја давањем назива јавном објекту-улици именом Јасеновачких жртава;
7. Предлог одлуке о измјена и допунама Програма привремених објеката на територији општине Никшић;
8. Предлог одлуке о измјени и допуни Одлуке о зарадама и другим примањима општинских службеника и намјештеника у Општини Никшић.

 Начин рада и одлучивања је био као и на претходним сједницама Скупштине.

I

 Извјештај о извршењу буџета општине Никшић за период јануар-јун 2023. године

 Предсједник Скупштине је подсјетио да су надлежна радна тијела Скупштине Одбор за Статут и прописе и Одбор за финансије, привреду и развој прихватили Извјештај и предложили Скупштини да исти усвоји.

 За извјестиоца, поводом ове тачке дневног реда, био је одређен Зоран Шошкић, секретар Секретаријата за финансије, развој и предузетништво.

Уводно излагање поднио је Зоран Шошкић.

 Предсједник Скупштине је у коментару нагласио да је тешко послије излагања секретара Секретаријата за финансије, развој и предузетништво и ових изванредних финансијских показатеља било шта рећи и да нема потребе за завршним излагањем. Мишљења је да је, вјероватно, појединим одборницима било тешко слушати о овим финансијским показатељима у Општини Никшић, за разлику од финансијских извјештаја у неким од претходних година, када су плате запосленим касниле, када је стандард запослених пао, а поједини функционери узимали и по 10 000 еура годишње за рад у комисијама. Поставио је питање одборницима ДПС-а -да ли су ти функционери у претходном периоду накнаде за рад у комисијама пријавили Агенцији за спрјечавање корупције?

II

 Предлог одлуке о давању сагласности на Одлуку о цијенама услуга Друштва са ограниченом одговорношћу „Комунално“ Никшић

 Предсједник Скупштине је подсјетио да су надлежна радна тијела Скупштине Одбор за Статут и прописе, Одбор за финансије, привреду и развој и Одбор за планирање и уређење простора и комунално-стамбену дјелатност прихватили Предлог одлуке и предложили Скупштини да исти усвоји.

 За извјестиоца, поводом ове тачке дневног реда, био је одређен Милета Милатовић, директор ДОО „Комунално“ Никшић.

 Уводно излагање поднио је Милета Милатовић.

Поводом ове тачке дневног реда, у раду сједнице, путем института „слободна столица“ учествовао је Боривоје Бонић, директор Невладине организације „Удружење комуналних предузећа Црне Горе“.

У претресу су учествовали: Никола Вукотић, Рајко Албијанић, Немања Вуковић и Милета Милатовић.

Никола Вукотић је казао да је на Одбору за финансије, привреду и развој имао полемику са директором Комуналног око повећања цијена услуга и рада овог предузећа. Међутим, у даљој комуникацији директор Милатовић му је објаснио са којим проблемима се суочава Комунално у свом раду (јако застарјела механизација- просјек старости машина је око 30 година и др). Одборник сматра да је неопходно, у наредном периоду, кроз ребаланс Буџета, опредијелити значајан износ средстава (око милион еура) овом предузећу, како би било ефикасније, смањило трошкове и грађани добили квалитетније услуге. Та средства би се користила искључиво за набавку нове опреме, а не за ликвидност предузећа.

Милета Милатовић је у одговору на дискусију одборника Вукотића појаснио да је Комунално доставило Одлуку о повећању цијена услуга Центру за заштиту потрошача Црне Горе, од којег је добијено позитивно мишљење. Захвалио се одборнику на перцепцији да је дугогодишњи проблем овог предузећа његова техничка опремљеност. Истакао је да постоји договор и гаранција локалне управе да се, у догледно вријеме, набави неколико додатних машина, али све ће зависити од Буџета и финансијских средстава.

Рајко Албијанић је подсјетио да Комунално има намјеру да поскупи своје услуге за физичка лица, а одлуку о томе донио је Одбор директора. Ово је, након 13 година, прво поскупљење њихових комуналних услуга. Мишљења је да је ова иницијатива потпуно оправдана због потребе финансијске одрживости и успјешног пословања. Сматра да неће имати значајно негативне последице по општи економски интерес грађана Никшића. Навео је да ће се обрачун услуга вршити на основу стамбеног простора, по м2 који се користи и да је повећање било неопходно како би се пружила адекватна услуга грађанима. Разлози који оправдавају ово повећање су бројни. Прије свега, застарјела механизација, велика потрошња горива, програм „Европа сад“ и много других фактора. Што се тиче Клуба одборника Демократе-Не дамо Никшић- ДЕМОС, Комунално има пуну подршку и гласаће за Одлуку.

 У завршној ријечи Милета Милатовић је навео да је у претходној години нова локална власт, на челу са предсједником Општине и ресорним секретаријатима, исказала велико разумијевање и Комуналном предузећу уплатила за куповину једног трактора који је погодан за чишћење у јесењем и зимском периоду. Затим, ту је возило-камион за одвоз комуналног отпада, вриједна донација НВО ФОРС Монтенегро, као и подземни контејнери. План је да се, у наредном периоду, набави цистијерна за прање улица, јер без тога град не може бити чист, набавка још тракторских приколица, алата за одржавање и оспособљавање локалних путева за саобраћај, као и машине, мањег габарита, за прање трга. Све је ово, у односу на претходни период, помак и знак да се кренуло са оздрављењем Комуналног.

 Немања Вуковић је нагласио да ће подржати Предлог одлуке и изразио очекивања да ће Комунално изаћи из проблема са којима се суочило, а које је претходна власт оставила. Показатељ успјешности рада Комуналног је чињеница да је Извјештај о раду Друштва са ограниченом одговорношћу „Комунално“ Никшић, на претходној сједници Скупштине општине, добио подршку свих присутних одборника. Наравно, изазови су јасни, али ту смо да рјешавамо проблеме који су у сваком сегменту били присутни. Вјерује да ће грађани имати разумијевање за повећање цијена услуга Друштва, која је око 1 еуро, на мјесечном нивоу.

Прије преласка на трећу тачку дневног реда, предсједник Скупштине је одредио паузу до 12.30, како би надлежна радна тијела Скупштине одржала сједнице. Замолио је Одбор за Статут и прописе, Одбор за финансије, привреду и развој, Одбор за планирање и уређење простора и стамбено –комуналну дјелатност, Одбор за друштвене дјелатности и Савјет за давање предлога назива насеља, улица и тргова да одрже сједнице и поднесу Скупштини извјештаје.

 Скупштина је наставила са радом у 12.50 часова.

 Предсједник Скупштине је предлажио да се за III, IV, V и VI тачку дневног реда поднесе заједничко уводно излагање, води заједничка расправа, а да се усвајање материјала обави појединачно.

III, IV, V и VI

 Предлог одлуке о подизању спомен-обиљежја изградњом споменика у знак сјећања на операцију „Велвета“

 Предлог одлуке о подизању спомен-обиљежја давањем назива јавном објекту-улици именом Мехмеда Меше Селимовића

  Предлог одлуке о подизању спомен-обиљежја давањем назива јавном објекту-улици именом Милоша Црњанског

 Предлог одлуке о подизању спомен-обиљежја давањем назива јавном објекту-улици именом Јасеновачких жртава

 Предсједник Скупштине је подсјетио да су надлежна радна тијела Скупштине Одбор за Статут и прописе, Одбор за друштвене дјелатности и Савјет за давање предлога назива насеља, улица и тргова прихватили предлоге одлука и предложили Скупштини да исте усвоји.

 За извјестиоца, поводом ових тачака дневног реда, био је одређен Марко Перућица, руководилац Службе за сарадњу, послове предсједника и информисање.

 Уводно излагање поднио је Марко Перућица.

У претресу је учествовао предсједник Општине, Марко Ковачевић.

Марко Ковачевић је подсјетио да је, на претходној сједници, Скупштина општине донијела Програм подизања спомен- обиљежја у општини Никшић за 2023. годину и да су се стекли услови за доношење наведених одлука, у складу са Програмом. Што се тиче подизања спомен – обиљежја у знак сјећања на операцију „Велвета“, изградњу споменика финансираће Амбасада Израела и Јеврејска заједница Црне Горе. Нагласио је да је у разговорима са представницима Јеврејске заједнице и Амбасаде Израела предочено да су расположени да у Никшићу изграде једно дјечје игралиште, које би се налазило на подручју Мјесне заједнице Растоци. Изразио је захвалност независним одборницима Николи Вукотићу и др Нади Кривокапић што су предложили да једна улица у Никшићу добије назив Улица Јасеновачких жртава, јер је Никшић један од ријетких градова у Црној Гори који ће имати спомен – обиљежје жртвама у Јасеновцу, а што представља један од свијетлих примјера дјеловања ове Скупштине. Захвалио се и Клубу одборника „ За будућност Никшића“ што је поднио предлоге да Мехмед Меша Селимовић и Милош Црњански добију спомен -обиљежје у нашем граду.

VII

Предлог одлуке о измјена и допунама Програма привремених објеката на територији општине Никшић

 Предсједник Скупштине је подсјетио да су надлежна радна тијела Скупштине Одбор за Статут и прописе, Одбор за финансије, привреду и развој и Одбор за планирање и уређење простора и комунално-стамбену дјелатност прихватили Предлог одлуке и предложили Скупштини да исти усвоји.

 За извјестиоца, поводом ове тачке дневног реда, била је одређена Миланка Радуловић, вд секретарке Секретаријата за уређење простора и заштиту животне средине.

Уводно излагање поднијела је Миланка Радуловић.

 Претреса није било.

VIII

Предлог одлуке о измјени и допуни Одлуке о зарадама и другим примањима општинских службеника и намјештеника у Општини Никшић.

 Предсједник Скупштине је подсјетио да су надлежна радна тијела Скупштине Одбор за Статут и прописе и Одбор за финансије, привреду и развој прихватили Предлог одлуке и предложили Скупштини да исти усвоји.

 За извјестиоца, поводом ове тачке дневног реда, био је одређен Зоран Шошкић, секретар Секретаријата за финансије, развој и предузетништво.

Уводно излагање поднио је Зоран Шошкић.

Претреса није било.

 Прешло се на појединачно изјашњавање о свим тачкама дневног реда сједнице Скупштине.

 Скупштина је са 22 гласа „за“, без гласова „против“ и без „уздржаних“ гласова, донијела сљедећи

Закључак

 Усваја се Извјештај о извршењу буџета општине Никшић за период јануар-јун 2023. године

 Скупштина је са 21 гласом „за“, без гласова „против“ и без „уздржаних“ гласова, донијела

Одлуку

 о давању сагласности на Одлуку о цијенама услуга Друштва са ограниченом одговорношћу „Комунално“ Никшић

Скупштина је са 22 гласа „за“, без гласова „против“ и без „уздржаних“ гласова, донијела

Одлуку

о подизању спомен-обиљежја изградњом споменика у знак сјећања на операцију „Велвета“

Скупштина је са 22 гласа „за“, без гласова „против“ и без „уздржаних“ гласова, донијела

Одлуку

о подизању спомен-обиљежја давањем назива јавном објекту-улици именом

Мехмеда Меше Селимовића

Скупштина је са 22 гласа „за“, без гласова „против“ и без „уздржаних“ гласова, донијела

Одлуку

о подизању спомен-обиљежја давањем назива јавном објекту-улици именом Милоша Црњанског

Скупштина је са 22 гласа „за“, без гласова „против“ и без „уздржаних“ гласова, донијела

 Одлуку

о подизању спомен-обиљежја давањем назива јавном објекту-улици именом Јасеновачких жртава

Скупштина је са 22 гласа „за“, без гласова „против“ и без „уздржаних“ гласова, донијела

Одлуку

о измјена и допунама Програма привремених објеката на територији

општине Никшић

 Скупштина је са 22 гласа „за“, без гласова „против“ и без „уздржаних“ гласова, донијела

Одлуку

о измјени и допуни Одлуке о зарадама и другим примањима општинских

службеника и намјештеника у Општини Никшић

 Сагласно Пословнику о раду Скупштине општине Никшић, прешло се на одборничка питања.

 На 14. сједници Скупштине општине, одржаној 30.06.2023. године, одборничка питања поставили су: Александар Мрвошевић, Никола Зиројевић и Татјана Кнежевић Перишић. Одборницима су достављени одговори у писаној форми.

 Предсједник Скупштине је констатовао да одборници који су поставили одборничка питања нијесу присутни у сали.

 Одборничких питања није било.

 Пошто је Скупштина завршила рад по утврђеном дневном реду, предсједник Скупштине закључио је сједницу у 13.20 часова.

 Саставни дио записника је тонски снимак сједнице.

 Секретарка Предсједник

 Ивана Шљукић, с.р. Немања Вуковић, с.р.